《刘观察园亭送唐惟良还扬州同欧桢伯作》
明代·黎民表

省署昔攀援，衡茅更接连。藤萝犹迸月，池沼欲分天。

作赋人投楚，登台价在燕。一将摇落思，销尽绿尊前。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。